Diari Oficial de la Generalitat Valenciana


Sumari del DOGV 3109, del 28-10-1997 (1997/2960)

Convocatòria de places d'assistent social i d'auxiliar d'administració general.
-------------------------------------------------------------------------------

### Dades del document

Número de DOGV
:   3109

Data del DOGV
:   28-10-1997

Secció del DOGV
:   AUTORITATS I PERSONAL - OFERTES D'OCUPACIÓ PÚBLICA, OPOSICIONS I CONCURSOS

Número del document
:   1997/2960


Data del document
:   23-07-1997

Organisme emissor
:   Ajuntament de Torrent

Tipus de document
:   Convocatòria

Anàlisi jurídica

 Descriptors 

:   * Torrent
    * administració local
    * concurs administratiu
    * professió administrativa
    * treballador social

CONVOCATÒRIA [97/M2960]
  
En compliment de l'acord adoptat pel Ple d'aquest Ajuntament, en sessió de 23 de juliol de 1997, es convoquen processos de selecció per a la provisió en propietat de places d'assistent social auxiliars d'administració general, contingudes en l'oferta d'ocupació pública d'aquest Ajuntament per a 1997, d'acord amb les següents bases:
  
ANNEX I
  
Bases generals que han de regir les convocatòries de les proves selectives per a la provisió en propietat de les places de personal funcionari i laboral vacants en la plantilla d'aquest Ajuntament.
  
Primera. Objecte
  
Aquestes bases generals tenen per objecte establir les normes per les quals s'han de regir tots els processos de selecció de personal funcionari de carrera al servei d'aquesta corporació. Igualment serà d'aplicació al personal laboral fix, amb les adaptacions que corresponguen d'acord amb la legislació específica. Aquestes bases regiran en tots aquells aspectes sobre els que les bases específiques no establisquen res en contra.
  
Segona. Legislació aplicable
  
En tot el que no estableixen aquestes bases i les específiques regirà el que estableixen els preceptes següents:
  
- Llei 7/1985, de 2 d'abril, Reguladora de les Bases del Règim Local.
  
- Preceptes bàsics del Reial Decret Legislatiu 781/1986, de 18 d'abril, i de la Llei 30/1984, de 2 d'agost, de Mesures per a la Reforma de la Funció Pública amb les modificacions introduïdes per lleis posteriors.
  
- Preceptes bàsics del Reial Decret 896/1991, de 7 de juny.
  
- Decret Legislatiu de 24 d'octubre de 1995, del Consell de la Generalitat Valenciana, pel qual s'aprova el Text Refós de la Llei de la Funció Pública Valenciana.
  
- Preceptes no bàsics del Reial Decret Legislatiu 781/1986, de 18 d'abril, i de la Llei 30/1984, amb les modificacions introduïdes per la Llei 23/1988.
  
- Preceptes no bàsics del Reial Decret 896/1991, de 7 de juny.
  
- Decret 69/1986, de 2 de juny, del Consell de la Generalitat Valenciana (DOGV núm 394, de 20 de juny de 1986), i Reial Decret 364/1995, de 10 de març, pel qual es va aprovar el Reglament General d'Ingrés del Personal al Servei de l'Administració General de l'Estat i de Provisió de Llocs de Treball i Promoció Professional dels Funcionaris Civils de l'Administració General de l'Estat.
  
- La resta de disposicions reglamentàries sobre la matèria.
  
Tercera. Requisits dels aspirants
  
3.1. Per a poder participar en les proves que es convoquen, a més dels requisits addicionals que per a cada plaça es determinen en les bases específiques de cada convocatòria, els aspirants hauran de complir els següents:
  
a) Ser espanyol o nacional d'un de la resta d'estats membres de la Unió Europea o d'aquells estats a què siga d'aplicació la lliure circulació de treballadors, en els termes que estableix la llei estatal que regule aquesta matèria
  
b) Tindre complits 18 anys.
  
c) No excedir d'aquella edat en què falten menys de 10 anys per a la jubilació forçosa per edat determinada per la legislació bàsica en matèria de funcionaris.
  
d) Estar en possessió de la titulació exigida que per a cadascuna de les places es determine en les bases específiques de la convocatòria.
  
e) No patir cap malaltia ni estar afectats per limitació física o psíquica incompatible amb l'exercici de les funcions o que les impossibilite. Així mateix, no patir cap malaltia de les que figuren en el quadre d'exclusions mèdiques que cada convocatòria puga establir.
  
f) No haver sigut separat, mitjançant expedient disciplinari, del servei de cap administració pública. Així mateix, no trobar-se inhabilitat per a l'exercici de funcions públiques.
  
3.2. La titulació s'acreditarà mitjançant l'expedició dels títols corresponents per l'autoritat acadèmica competent. Aquesta mateixa autoritat podrà declarar també l'equivalència de títols i en tot cas, correspondrà a l'aspirant la seua acreditació.
  
3.3. Els coneixements de valencià, quan siguen requisit indispensable per a participar en els processos selectius de proves dirigides a completar els efectius mínims de la corporació, per a satisfer el dret constitucional dels ciutadans a dirigir-se i rebre informació en valencià, seran acreditat mitjançant els certificats expedits per la Junta Qualificadora de Coneixements de Valencià, o mitjançant qualsevol altre títol de valencià que puga ser homologat per aquest organisme, d'acord amb el que disposa l'Ordre de 22 de maig de 1989, de la Conselleria de Cultura, Educació i Ciència.
  
3.4. Tots els requisits hauran de complir-se en l'últim dia del termini de presentació de sol·licituds i mantindre's durant tot el procés selectiu. En aquest sentit, es podran efectuar les comprovacions oportunes fins a la presa de possessió com a funcionari de carrera o fins a la firma del contracte laboral.
  
3.5. De conformitat amb el que estableix l'article 38.3 de la Llei 13/1982, de 7 d'abril, d'Integració Social del Minusvàlid, seran admeses les persones amb minusvalideses en igualtat de condicions que els altres aspirants.
  
Quarta. Sol·licituds
  
4.1. Participants.
  
Qui desitge participar en les corresponents proves d'accés, haurà de sol·licitar-ho amb els models d'instàncies que facilitaran les oficines, i haurà d'adjuntar-hi els comprovants següents:
  
a) El resguard justificatiu d'haver pagat els drets d'examen. Si el pagament es va efectuar mitjançant gir postal o telegràfic, es consignarà el número de gir.
  
b) Si el sistema selectiu fóra el de concurs o el de concurso oposició, els justificants dels mèrits que determinen les bases específiques.
  
La documentació que hauran d'aportar els aspirants per a acreditar que compleixen els requisits exigits en la convocatòria i la relativa als mèrits al·legats, es farà mitjançant l'original o la fotocòpia compulsada o confrontada.
  
Els aspirants que no puguen obtindre els impresos de sol·licitud per residir fora de la localitat o per altres circumstàncies, hauran de presentar la sol·licitud, on faran constar que compleixen els requisits establits en el número 1 de la base anterior i, si escau, els de les bases específiques de cada convocatòria. Així mateix, hauran de comprometre's a jurar o prometre el que estableix l'article 32 c) del Text Refós de la Funció Pública Valenciana, i el Reial Decret 707/1979, de 5 d'abril (BOE núm. 83, de 6 d'abril).
  
4.2. Òrgan al qual es trameten.
  
Les sol·licituds s'han d'adreçar a l'Alcaldia Presidència d'aquest Ajuntament.
  
4.3. Termini.
  
El termini de presentació de sol·licituds serà de 20 dies naturals comptats a partir del dia següent al de la publicació de l'extracte de cada convocatòria en el Boletín Oficial del Estado.
  
4.4. Lloc.
  
Les sol·licituds es presentaran en el Registre General de l'Ajuntament, carrer de Ramón y Cajal número 7, o en la forma que determina l'article 70 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
4.5. Drets d'examen.
  
L'import dels drets d'examen i de formació de l'expedient per cadascuna de les proves selectives, es fixarà en les bases específiques de les convocatòries, i sols podrà ser tornat quan l'aspirant no fóra admés a les proves per falta de requisits per a participar en aquestes.
  
4.6. Pagament.
  
El pagament d'aquests drets es farà en la tresoreria municipal o en el compte corrent que, si escau, s'establisca; el pagament es podrà fer directament o per gir postal o telegràfic, dirigit a la tresoreria, on s'indicarà clarament la plaça a què s'aspire en cada cas.
  
4.7. Minusvalideses.
  
Els aspirants amb minusvalideses hauran de fer-ho constar en la sol·licitud, per tal de fer les adaptacions de temps i de mitjans necessaris per a garantir la igualtat d'oportunitats amb la resta de participants.
  
Cinquena. Admissió d'aspirants
  
Una vegada acabat el termini de presentació d'instàncies, l'Alcaldia Presidència dictarà una resolució, en el termini màxim d'un mes, on declararà aprovades les llistes provisionals d'aspirants admesos i exclosos.
  
En aquesta resolució, que es publicarà en el Butlletí Oficial de la Província i al tauler d'anuncis, constarà el nom i els cognoms dels aspirants admesos i exclosos i, si escau, el motiu de l'exclusió. Contra aquesta resolució es podrà presentar una reclamació en el termini de 10 dies hàbils. Si es presenten reclamacions, aquestes seran acceptades o rebutjades en la resolució per la qual s'aprove la llista definitiva, que es publicarà, així mateix, als llocs indicats per a la llista provisional.
  
En el mateix acte administratiu s'indicaran, a més, el lloc, la data i l'hora del començament de les proves selectives, l'ordre d'actuació dels aspirants, prèviament determinat mitjançant sorteig, la composició dels tribunals i la data de constitució d'aquests per a valorar els mèrits quan el sistema selectiu siga el concurs o el concurs oposició. Tot això sense perjudici del que disposa l'article 71 de la Llei 30/1992, de 26 de novembre, pel que es refereix a l'esmena de deficiències.
  
Sisena. Tribunals qualificadors
  
6.1. Composició.
  
President: el president de la corporació o un membre d'aquesta en qui delegue.
  
Secretari: el secretari de la corporació o un funcionari d'aquesta en qui delegue, que actuarà amb veu però sense vot, excepte que en les bases específiques de la convocatòria es dispose el contrari.
  
Vocals:
  
- Un representant del professorat oficial, designat per la Direcció General de la Funció Pública, Conselleria de Presidència.
  
- Un representant de l'administració del Consell de la Generalitat Valenciana, designat per la Direcció General d'Interior, Conselleria de Presidència.
  
- Un tècnic o expert designat pel president de la corporació municipal.
  
- Un funcionari de carrera o un treballador contractat en règim laboral, quan es tracte de la selecció de personal laboral, designat per la corporació a proposta de la Junta de Personal o per l'òrgan de representació del personal, si n'hi ha.
  
6.2. Així mateix podrà assistir un representant de cadascun dels grups polítics de l'Ajuntament, que actuaran amb veu però sense vot excepte que en les bases específiques de la convocatòria es dispose el contrari.
  
També podran assistir, amb veu però sense vot, un representant de cadascuna de les seccions sindicals.
  
La designació dels membres del tribunal inclourà la dels suplents respectius. El nombre de membres que componen el tribunal qualificador, amb veu i vot, serà sempre imparell
  
A excepció del president, tots els membres del tribunal indicats en l'apartat 6.1. hauran d'estar en possessió d'una titulació igual o superior a l'exigida en la respectiva convocatòria. Aquest requisit serà igualment exigible als representants dels grups polítics quan disposen de vot, segons les bases específiques de la convocatòria.
  
Segons el que disposa l'Ordre de 17 de juliol de 1989, de la Conselleria d'Administració Pública, sobre l'ús del valencià en les proves selectives, les tres cinquenes parts dels membres del tribunal tindran coneixement oral i escrit del valencià.
  
6.3. El tribunal podrà disposar la incorporació als seus treballs d'assessors especialistes quan les característiques o la dificultat de la prova així ho requerisquen, que col·laboraran amb el tribunal i tindran veu però no vot.
  
Per tal d'assegurar el compliment efectiu del que dispose l'ordre abans esmentada, el tribunal incorporarà els assessors especialistes necessaris per a garantir la possibilitat que totes les proves es realitzen en valencià.
  
6.4. Abstenció i recusació.
  
Quan concórreguen en els membres del tribunal alguna de les circumstàncies que estableix l'article 28 de la Llei 30/1992, de 26 de novembre, aquests s'abstindran d'intervenir-hi i notificaran aquesta circumstància a l'Alcaldia Presidència; així mateix, els aspirants podran recusar-los en la forma que determina l'article 29 de l'esmentada llei.
  
No podran formar part del tribunal els qui, en els cinc anys anteriors a la publicació de la convocatòria, hagen realitzat tasques de preparació d'aspirants a proves selectives d'accés a la subescala, classe i categoria en què es classifiquen les places objecte de cada procés de selecció en concret.
  
6.5. Constitució i actuació.
  
6.5.1. Els tribunals no podran constituir-se ni actuar sense l'assistència de més de la meitat dels seus integrants, titulars o suplents, indistintament. Així mateix, estan facultats per a resoldre les qüestions que puguen suscitar-se durant la realització de les proves, per a adoptar els acords necessaris que garantisquen el degut ordre en aquestes en tot allò que no estableixen aquestes bases i per a l'adequada interpretació de les bases generals i específiques de cada convocatòria.
  
6.5.2. Tots els membres del tribunal indicats en l'apartat 6.1. tindran veu i vot, excepte el secretari que no tindrà vot, excepte que en les bases específiques es dispose el contrari. En cada sessió del tribunal podran participar els membres titulars, i si estan absents, els suplents però aquests no podran substituir-se entre sí en la mateixa sessió.
  
Si una vegada constituït el tribunal i iniciada la sessió, s'absenta el president, aquest designarà, d'entre els vocals concurrents el qui el substituirà durant la seua absència.
  
6.5.3. De cada sessió, el secretari estendrà un acta, on es faran constar les qualificacions dels exercicis, l'avaluació individualitzada dels mèrits de cada aspirant en cas de concurs, i també les incidències i les votacions que s'hi produïsquen.
  
Les actes numerades i rubricades constituiran l'expedient on s'indicarà el procés selectiu dut a terme.
  
6.5.4. Si els membres del tribunal qualificador, una vegada iniciades les proves de l'oposició o les qualificacions dels mèrits del concurs, cessen en els càrrecs en virtut dels quals foren designats, continuaran exercint les funcions corresponents en els tribunals fins que acabe totalment el procediment selectiu de què se tracte. Si per qualsevol motiu els presidents, els secretaris dels tribunals i els suplents necessaris, amb independència de les responsabilitats en què incórreguen, no volen o no poden continuar sent membres del tribunal, impedint la continuació reglamentària del procediment selectiu per falta de titulars o de suplents necessaris, es consideraran vàlides les actuacions anteriors i després dels tràmits reglamentaris corresponents, es designaran els substituts dels qui han cessat, i posteriorment, es realitzaran les actuacions que falten fins a l'acabament de l'esmentat procés selectiu.
  
6.5.5. Les actuacions dels tribunals poden ser impugnades a través d'un recurs ordinari davant l'Alcaldia Presidència, en el termini d'un mes a comptar des que aquelles es van fer públiques, d'acord amb l'article 114 de la Llei de Règim Jurídic de les Administracions Públiques i del Procediment Administratiu Comú.
  
Per a la resolució del recurs ordinari l'Alcaldia Presidència sol·licitarà un informe al tribunal actuant que, si escau, es tornarà a constituir a aquests efectes, d'acord amb el que estableixen les presents bases. L'informe vincularà a l'òrgan que ha de resoldre el recurs, quan pretenga l'alteració de la proposta de nomenament.
  
6.6. Indemnitzacions per raó de servei.
  
Tots els membres del tribunal, excepte els representants de les seccions sindicals, percebran les indemnitzacions que per raons del servei establisca el Reial Decret 236/1988, de 4 de març (BOE núm. 68, de 19 de març de 1988) en les quanties establides en la disposició aplicable en el moment de la realització de les proves selectives. També percebran aquestes indemnitzacions els possibles assessors especialistes.
  
Els tribunals que actuen en les proves selectives tindran les mateixes categories que es fixen per als que actuen en l'administració central de l'estat, d'acord amb l'article 33.2 del Reial Decret 236/1988 esmentat, si no hi ha correspondència entre les places d'ambdues administracions o es plantegen dubtes, les resoldrà l'Alcaldia Presidència atenent a criteris d' analogia.
  
Setena. Començament i desenvolupament de les proves
  
7.1. Les proves no podran començar fins transcorreguts almenys 15 dies des de la publicació de la data, hora i lloc del començament del primer exercici a què es refereix el paràgraf següent.
  
En aquest sentit, la data, hora i lloc del començament del primer exercici, l'ordre d'actuació dels aspirants, prèviament determinat per sorteig públic efectuat per l'Ajuntament, junt amb les llistes d'aspirants admesos i exclosos, la composició dels tribunals i la data de constitució per a la valoració dels mèrits quan el procediment indicat siga el concurs o concurs oposició, es publicarà en el Butlletí Oficial de la Província, després de la publicació de l'anunci de la convocatòria en el Boletín Oficial del Estado.
  
El començament de la resta d'exercicis s'anunciarà sols al tauler d'anuncis de l'Ajuntament i al local en què s'haja realitzat la prova precedent, amb una antelació mínima de 12 hores si es tracta del mateix exercici, i de 24 hores si es tracta d'un de nou.
  
7.2. Entre l'acabament d'un exercici i el començament del següent haurà de transcórrer un termini mínim de 72 hores i un màxim de 45 dies naturals.
  
Es podran reduir els terminis indicats en els paràgrafs anteriors si els proposara el tribunal i acceptaren tots els aspirants o fóra sol·licitat per aquests unànimement. Açò es farà constar en l'expedient.
  
7.3. Els aspirants seran convocats en crida única. La no-presentació a qualsevol dels exercicis en el moment de ser cridat, comporta automàticament que decau en els seus drets a participar en aquest exercici i en els successius, i en conseqüència, quedarà exclòs del procés selectiu.
  
No obstant això, en el supòsit de cas fortuït o de força major que haja impedit la presentació dels aspirants en el moment previst, sempre que estiga degudament justificat i així ho considere el tribunal, es podrà examinar discrecionalment els aspirants que no comparegueren quan foren cridats, sempre que no haja finalitzat la prova corresponent ni es dificulte el desenvolupament de la convocatòria, amb perjudici per a l'interés general o de tercers.
  
7.4. L'ordre d'actuació dels aspirants en aquells exercicis en què no puguen actuar conjuntament, es determinarà pel sorteig públic a què fa referència la base 7.1., realitzat amb anterioritat al començament de les proves selectives, i que serà comú a totes les proves dins de la respectiva oferta pública d'ocupació.
  
7.5. Totes les proves podran realitzar-se indistintament en valencià o castellà, a elecció de l'aspirant.
  
7.6. Per a les persones amb minusvalideses que ho sol·liciten, s'establiran les adaptacions possibles de temps i mitjans que permeten l'adequada realització de les proves.
  
7.7. El tribunal, excepte raons que justifiquen el contrari, adoptarà les mesures oportunes per a garantir que els exercicis siguen corregits sense conéixer la identitat de l'aspirant.
  
Vuitena. Sistemes selectius
  
8.1. En les bases específiques de cada convocatòria es determinarà el sistema de selecció dels aspirants, que podrà consistir en oposició, concurs o concurs oposició.
  
8.2. Oposició.
  
S'entén per oposició el sistema basat en la realització de successives proves de selecció, tant de caràcter obligatori com voluntari, dirigides a determinar l'aptitud, la capacitat i els coneixements dels aspirants en relació amb les funcions de les places convocades.
  
8.3. Concurs.
  
És el sistema pel qual es comprova i qualifica l'aptitud dels aspirants a través de la valoració de la seua formació acadèmica, coneixements professionals i les experiències concretes que seran degudament acreditades.
  
8.4. Concurs oposició.
  
Es tracta del sistema selectiu que uneix els anteriors i en el qual es valora tant la preparació teòrica de l'aspirant com la seua experiència concreta pel que fa a les funcions pròpies de la plaça vacant que s'ha d'ocupar.
  
8.5. Les bases específiques de cada convocatòria podran establir un període de pràctiques, un curs selectiu o ambdós, com a última fase del procediment de selecció dels aspirants.
  
Novena. Qualificació
  
9.1. Oposició.
  
9.1.1. Els exercicis obligatoris i eliminatoris que s'establisquen en les diverses bases específiques seran puntuats fins a un màxim de 10 punts. Serà necessari aconseguir un mínim de 5 punts per a realitzar el següent exercici.
  
La qualificació per a cada exercici es determinarà per la mitjana resultant de les qualificacions atorgades per cada membre del tribunal, i s'eliminaran en tot cas les puntuacions màximes i mínimes, quan entre aquestes existisca una diferència igual o superior a 4 punts.
  
El resultat dels exercicis obligatoris s'obtindrà sumant les puntuacions de cadascun d'aquests. Es consideraran aprovats, d'entre els aspirants que han superat les proves, aquells que hagen obtingut major puntuació, en número no superior al de vacants convocades. Els aprovats accediran, si s'escau, a la realització dels exercicis voluntaris.
  
9.1.2. Si les bases específiques estableixen exercicis voluntaris i no eliminatoris, es puntuaran de 0 a 2 punts cadascun, fins un màxim de 3 punts.
  
9.1.3. La qualificació final de l'oposició estarà determinada per la suma de les puntuacions obtingudes en els exercicis obligatoris i voluntaris. Prenent com a base aquesta qualificació final es formarà la llista d'aprovats i la proposta de nomenament.
  
9.1.4. Si en el desenvolupament dels exercicis orals, l'aspirant deixa d'exposar algun tema o és qualificat amb 0 punts en algun d'aquests, es considerarà que no ha superat la prova corresponent. Així mateix, si el tribunal apreciara deficiències notòries en l'actuació de l'aspirant, el president podrà convidar-lo perquè desistisca de continuar l'exercici.
  
9.1.5. En els exercicis en què siga possible, i quan així ho determine el tribunal, una vegada finalitzats aquests, el tribunal podrà dialogar amb cada aspirant sobre temes relacionats amb l'objecte de cada exercici.
  
9.2. Concurs.
  
Els mèrits a valorar seran els que establisquen les bases específiques de cada convocatòria.
  
La qualificació final del concurs serà el resultat de la suma de les puntuacions atorgades pel tribunal a cada mèrit considerat.
  
Les bases específiques podran exigir una puntuació mínima per a efectuar la proposta de nomenament.
  
9.3. Concurs oposició.
  
Cadascuna de les fases es valorarà independentment i sols seran computats els mèrits, prèviament avaluats, d'aquells aspirants que hagen superat la fase d'oposició.
  
La valoració final del concurs oposició serà la suma de la puntuació obtinguda en cada fase, sense que puguen aprovar un número d'aspirants superior al de vacants convocades.
  
Deu. Publicitat de les qualificacions
  
10.1. Seran exposades al tauler d'anuncis de l'Ajuntament i als altres llocs que indiquen les lleis, les qualificacions de cada exercici de l'oposició, les puntuacions del concurs, així com la llista a què fa referència l'apartat 11.2.
  
10.2. Quan es tracte del sistema de concurs o de concurs oposició, es faran públiques les puntuacions concretes atorgades als aspirants en aplicació de cadascun dels mèrits específics valorables, i la puntuació final, amb 48 hores d'antelació, si escau, a la realització del primer exercici, mitjançant un anunci fixat al tauler d'anuncis municipal.
  
Onze. Llista i proposta d'aprovats del tribunal
  
11.1. Finalitzades les proves selectives, els tribunals faran públiques, al lloc o llocs de realització de l'últim exercici i en aquells altres que estime oportuns, les relacions d'aspirants aprovats, per ordre de puntuació final obtinguda, en número no superior al de places convocades.
  
D'acord amb aquesta llista, s'elevarà a l'òrgan competent, a més de l'acta de l'última sessió, la proposta de nomenament dels aspirants aprovats, o si es tracta de personal laboral, la proposta de contractació per temps indefinit.
  
11.2. En l'acta de l'última sessió, s'inclourà, si escau, la llista dels aspirants que, havent superat els exercicis, no hagen sigut inclosos en la llista d'aprovats, als efectes de ser nomenats funcionaris interins o ser contractats eventualment, per a cobrir provisionalment les vacants que es produïsquen fins a la realització de les proves selectives de la següent oferta pública d'ocupació.
  
Així mateix, si per qualsevol circumstància algun dels proposats no fóra nomenat funcionari de carrera o no fóra autoritzada la seua contractació, podran ser nomenats funcionaris de carrera o contractats per temps indefinit, per ordre de puntuació, els aspirants que hagen superat els exercicis i no hagen sigut inclosos en la proposta d'aprovats.
  
Dotze. Presentació de documents
  
12.1. En el termini de 20 dies naturals a comptar des de el dia següent al de la publicació de la llista d'aprovats al tauler d'anuncis de l'Ajuntament, els aspirants proposats pel tribunal, presentaran els documents que acrediten els requisits exigits en les bases específiques de cada convocatòria i els següents:
  
a) Fotocòpia del document nacional d'identitat acompanyada de l'original per a compulsar-la.
  
b) Còpia autenticada o fotocòpia compulsada de la titulació o justificant d'haver pagat els drets d'expedició, sense perjudici de la seua posterior presentació.
  
c) Fotocòpia compulsada dels certificats, diplomes i títols que, homologats per la Generalitat Valenciana, acrediten els coneixements de valencià que s'hagen exigit, si escau, en la convocatòria.
  
d) Declaració jurada de no haver sigut separat mitjançant expedient disciplinari del servei de qualsevol administració pública, ni trobar-se incapacitat.
  
e) Certificat mèdic acreditatiu de no patir cap malaltia ni limitació física o psíquica que impedisca, impossibilite o siga incompatible amb l'exercici de les funcions, expedit per la Conselleria de Sanitat.
  
f) Els aspirants que hagen fet valer la seua condició de persones amb minusvalideses, un certificat de la conselleria corresponent que acredite aquesta condició, així com la seua capacitat per a exercir tasques i funcions corresponents a les places a les quals s'aspira.
  
g) Còpia autenticada o fotocòpia compulsada dels permisos de conducció exigits en cada cas.
  
12.2. Els qui tinguen la condició de funcionari públic o contractat en règim laboral per organismes públic estaran exempts de justificar les condicions i els requisits exigits i acreditats quan obtingueren el seu anterior nomenament; per tant, hauran de presentar únicament el certificat del ministeri, de la corporació local o de l'organisme públic del qual depenguen, justificatiu de la seua condició de funcionari i de complir les condicions i requisits assenyalats.
  
No obstant això, si en la convocatòria s'exigeixen condicions o requisits que no consten en el seu expedient personal, aquests s'hauran d'acreditar en la forma abans indicada.
  
12.3. Els mèrits específics s'acreditaran en general mitjançant una còpia autenticada, una fotocòpia compulsada o un justificant d'haver pagat els drets d'expedició, sense perjudici de la presentació anterior.
  
12.4. La falta de presentació de la documentació dins del termini establit, excepte en els casos de força major o quan de la presentació dels documents es deduïsca que no es compleixen els requisits de la convocatòria o supòsits de falsedat en la declaració, donarà lloc a la invalidesa de les actuacions de l'aspirant. En aquest sentit, seran nuls els actes del tribunal en relació amb l'aspirant i no serà possible efectuar el seu nomenament, sense perjudici d'altres responsabilitats en què haja pogut incórrer.
  
En aquest cas, la proposta es considerarà feta a favor dels aspirants, ordenats d'acord amb la puntuació obtinguda, que havent superat la totalitat de les proves selectives tinguen cabuda en el nombre de places convocades, com a conseqüència de l'esmentada anul·lació, de conformitat amb la base onze.
  
Tretze. Nomenament i presa de possessió de funcionaris, contractació en règim laboral i prestació de jurament o promesa.
  
13.1. Presentada la documentació pels interessats i sent aquesta conforme, l'òrgan municipal competent efectuarà el nomenament com a funcionari de carrera o autoritzarà la contractació en règim laboral dels aspirants proposats pel tribunal.
  
13.2. Quan les bases específiques de la convocatòria hagen establit un període de pràctiques, un curs selectiu o ambdós, els aspirants proposats pel tribunal seran nomenats funcionaris en pràctiques o contractats temporalment fins a la finalització d'aquestes. El nomenament d'aquests com a funcionaris de carrera o la contractació per temps indefinit, únicament podrà fer-se una vegada superats, amb aprofitament, els períodes de pràctiques i els cursos selectius exigits.
  
Els qui no superen el període de pràctiques decauran en tots els drets derivats d'haver aprovat les proves selectives.
  
Els qui no superen el curs selectiu podran incorporar-se a l'immediatament posterior, amb la puntuació assignada a l'últim dels participants. Si no el supera perdrà tots els seus drets.
  
13.3. Els nomenaments seran notificats als interessats, que hauran de prendre possessió en el termini de 48 hores, si viuen a la mateixa localitat, o d'un mes, si viuen en una localitat distinta. En el mateix termini, si escau, els interessats hauran d'exercir l'opció que estableix l'article 10 de la Llei 53/1984, de 26 de desembre, d'Incompatibilitats del Personal al Servei de les Administracions Públiques.
  
El qui, sense causa justificada, no prenga possessió dins del termini indicat, perdrà tots els drets derivats de la superació de les proves selectives i del subsegüent nomenament conferit.
  
En l'acte de la presa de possessió o en l'acte de la firma del contracte, el funcionari nomenat o el contractat, haurà de prestar jurament o promesa, d'acord amb la fórmula establida en l'article 32.e) del Text Refós de la Llei de la Funció Pública Valenciana i en el Reial Decret 707/1979, de 5 d'abril (BOE núm. 83, de 6 d'abril de 1979).
  
Catorze. Incidències
  
El tribunal està facultat per a resoldre els dubtes que es presenten i prendre els acords necessaris per al bon ordre de l'oposició en tot el que no estableixen aquestes bases.
  
Quinze. Impugnació i revocació de la convocatòria
  
Contra aquestes bases i contra les bases específiques de les convocatòries que les complementen, que posen fi a la via administrativa, es podrà interposar un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, a comptar des de la seua publicació en el Boletín Oficial del Estado.
  
De conformitat amb l'article 110.3 de la Llei 30/1992, de 26 de novembre, la interposició de l'expressat recurs requerirà la comunicació prèvia a l'òrgan que va dictar l'acte impugnat, la qual cosa s'haurà d'acreditar davant l'esmentada sala, d'acord amb el que disposa l'article 57.2.f) de la Llei Reguladora de la Jurisdicció Contenciosa Administrativa de 27 de desembre de 1956 en la redacció donada per la disposició addicional onzena de la Llei 30/1992, de 26 de novembre.
  
2. En qualsevol moment, sempre abans de la presentació de les sol·licituds pels aspirants, el Ple de l'Ajuntament podrà modificar o deixar sense efecte les convocatòries mitjançant l'adopció de l'acord corresponent, que serà publicat en la forma que estableix la base següent.
  
En la resta de supòsits, per a l'anul·lació o la revisió d'ofici dels acords aprovatoris de les convocatòries, serà d'aplicació el que disposen els articles 102 i següents de la Llei 30/1992, de 26 de novembre.
  
Setze
  
16.1. L'aprovació d'aquestes bases es publicarà en el Butlletí Oficial de la Província i en el Diari Oficial de la Generalitat Valenciana i regiran mentre l'Ajuntament no les modifique o derogue.
  
16.2. Les bases específiques de les convocatòries se sotmetran al mateix procediment de publicació. A més, d'acord amb l'article 6.2. del Reial Decret 896/1991, de 7 de juny (BOE núm. 142 de 14 de juny de 1991), haurà de publicar-se en el Boletín Oficial del Estado, un anunci d'aquestes convocatòries, que contindrà: denominació de l'escala, subescala i classe de les places per a l'ingrés en les quals es convoquen les proves selectives, corporació que les convoca, classe i número de places, amb indicació de les que es reserven per a persones amb minusvalideses, data i número del butlletí o diari oficial en què s'hagen publicat les bases i la convocatòria.
  
En tot el que les bases específiques no establisquen el contrari, les presents bases generals regiran les convocatòries de les proves selectives, i serà suficient en aquest sentit, amb la referència al número i data de la seua publicació en els butlletins oficiales de la província i en el Diari Oficial de la Generalitat Valenciana.
  
16.3. Les presents bases estan a disposició dels interessats en les dependències municipals; l'Ajuntament facilitarà una còpia, a petició de les persones interessades, tant d'aquestes bases com de les específiques de cada convocatòria.
  
ANNEX II
  
Bases específiques reguladores del procés de selecció a convocar per a la provisió en propietat de dues places d'assistent social contingudes en l'oferta d'ocupació pública d'aquest Ajuntament per a 1997.
  
Primera. Objecte de la convocatòria
  
- Denominació de la plaça: assistent social.
  
- Grup: B.
  
- Naturalesa: funcionarial.
  
- Escala: administració especial.
  
- Subescala: tècnica.
  
- Sistema selectiu: concurs oposició.
  
- Nombre total places convocades: dues.
  
. Torn lliure: dues.
  
. Discapacitats:
  
. Promoció interna:
  
Segona. Requisits dels aspirants
  
- Requisits generals establits en la base tercera de les bases generals.
  
- Requisits addicionals: estar en possessió del títol de Diplomat en Treball Social o equivalent.
  
Tercera. Presentació de les sol·licituds i drets d'examen
  
- Lloc, termini, forma i òrgan al qual es dirigeixen: el contingut d'aquesta base es regeix pel que disposa la base quarta de les generals.
  
- Drets d'examen: 3.000 pessetes.
  
Quarta. Admissió dels aspirants
  
El contingut d'aquesta base es regeix pel que disposa la base cinquena de les bases generals.
  
Cinquena. Tribunal qualificador
  
El contingut d'aquesta base es regeix pel que disposa la base sisena de les generals.
  
Sisena. Començament i desenvolupament de les proves
  
El contingut d'aquesta base es regeix pel que disposa la base setena de les generals.
  
Setena. Fase de concurso
  
El barem aplicable a la fase de concurs serà el contingut en l'annex VI de la Resolució de 4 de juny de 1996 del director general d'Interior de la Conselleria de Presidència de la Generalitat Valenciana, publicat en el DOGV núm. 2.774 de data 20 de juny de 1996 (pàg. 6.927).
  
Vuitena. Fase d'oposició
  
Els exercicis de la fase d'oposició seran els següents:
  
Primer exercici. Obligatori i eliminatori.
  
Consistirà en la realització d'una prova de coneixements sobre els continguts del programa del temari de matèries comunes que figura en la base novena a través d'un qüestionari tipus test de 25 preguntes amb respostes alternatives, de les quals només una serà correcta.
  
Segon exercici. Obligatori i no eliminatori.
  
Consistirà en la valoració pel tribunal dels coneixements de valencià dels aspirants d'acord amb la normativa de la Generalitat Valenciana sobre l'ús del valencià.
  
Tercer exercici. Obligatori i eliminatori.
  
Primera part: consistirà en el desenvolupament per escrit, durant un temps màxim de tres hores, de dos temes elegits per cada aspirant d'entre tres extrets a l'atzar del temari de matèries específiques annex a la convocatòria.
  
En aquest exercici, el tribunal tindrà en compte fonamentalment la capacitat i la formació general, la precisió i rigor en l'exposició i la claredat d'idees.
  
Una vegada conclosa la prova, els exercicis s'introduiran en un sobre tancat i quedaran sota la custòdia del tribunal qualificador, el qual cridarà individualment els opositors per a la lectura pública dels temes que hagen desenvolupat.
  
Segona part: consistirà en la realització d'una entrevista davant el tribunal, que podrà obtindre de l'aspirant la informació necessària per a la valoració de les seues experiències i coneixements relacionats amb les tasques a exercir i tindrà lloc a continuació de la lectura individual dels temes desenvolupats en la primera part.
  
La puntuació obtinguda en l'entrevista no podrà superar el 10% de l'obtinguda en la primera part, o serà com a màxim d'1 punt.
  
Quart exercici. Obligatori i eliminatori.
  
Consistirà a resoldre per escrit, en un temps mínim de tres hores, dos supòsits pràctics relacionats amb el temari de matèries específiques. Aquests supòsits seran fixats pel tribunal immediatament abans de realitzar-se l'exercici.
  
Qualificació dels exercicis:
  
El primer exercici es qualificarà de 0o a 10 punts i caldrà obtindre per a superar-lo un mínim de 5 punts.
  
Les contestacions errònies es valoraran negativament amb una penalització equivalent a un terç del valor de cada contestació correcta.
  
El segon exercici es qualificarà de 0 a 5 punts i no tindrà caràcter eliminatori.
  
La puntuació global del tercer exercici serà com a màxim de 10 punts, segons els següents criteris:
  
Primera part: de 0 a 10 punts i caldrà obtindre com a mínim 5 punts per a superar-la.
  
Segona part: la puntuació no podrà ser superior al 10% de l'obtinguda en la primera part i serà com a màxim d'1 punt.
  
Si fóra necessari, el tribunal prendrà les mesures correctores pertinents en la qualificació de la segona part de l'exercici, de caràcter proporcional per a tots els aspirants, perquè la puntuació global d'aquest no excedisca del màxim de 10 punts permés en aquestes bases.
  
El quart exercici es qualificarà de 0 a 10 punts i caldrà obtindre per a superar-lo un mínim de 5 punts.
  
La qualificació resultant dels quatre exercicis de la fase d'oposició estarà determinada per la suma de les puntuacions obtingudes en cadascun d'aquests.
  
Sols seran computats els mèrits d'aquells aspirants que hagen superat la fase d'oposició.
  
Novena. Programa temari que regirà els exercicis de la fase d'oposició
  
El programa de matèries comunes (12 temes) i específiques (48 temes) aplicable als exercicis de la fase d'oposició serà l'establit per a les places d'aquesta categoria professional en l'annex II de la Resolució de 4 de juny de 1996 del director general d'Interior de la Conselleria de Presidència de la Generalitat Valenciana, publicat en el DOGV núm. 2.774 de data 20 de juny de 1996 (pàgs 6.913 a 6.915).
  
Deu. Publicitat de les qualificacions, llista i proposta d'aprovats pel tribunal; presentació de documents, nomenament i presa de possessió.
  
El contingut d'aquesta base se regeix pel que estableixen les bases deu, onze, dotze tretze de les bases generals.
  
Onze. Recursos
  
1. Contra les presents bases específiques, que posen fi a la via administrativa, es podrà interposar un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana dins del termini de dos mesos, comptats a partir del dia següent a la seua publicació, després de la comunicació a aquest Ajuntament d'acord amb el que estableix l'article 110 de la Llei 30/1992, de Règim Jurídic de les Administracions Públiques i del Procediment Administratiu Comú.
  
2. Aquestes bases específiques es troben a disposició dels interessats a l'Oficina d'Informació de l'Ajuntament, en horari ininterromput de 08.00 a 19.00 hores, de dilluns a divendres i de 09.00 a 13.00 hores durant els dissabtes. Durant el mes d'agost, l'horari de dilluns a divendres serà de 08.00 a 14.00 hores.
  
ANNEX III
  
Bases específiques reguladores del procés de selecció a convocar per a la provisió en propietat de 15 places d'auxiliar contingudes en l'oferta d'ocupació pública d'aquest Ajuntament per a 1997.
  
Primera. Objecte de la convocatòria
  
- Denominació de la plaça: auxiliar.
  
- Grup: D.
  
- Naturalesa: funcionarial.
  
- Escala: administració general.
  
- Subescala: auxiliar.
  
- Sistema selectiu: oposició.
  
- Nombre total places convocades: 15.
  
. Torn lliure: 8.
  
. Discapacitats: 1.
  
. Promoció interna: 6.
  
Les vacants sense cobrir, de les reservades al torn de promoció interna i al de discapacitats, s'afegiran al torn d'accés lliure.
  
Segona. Requisits dels aspirants
  
Requisits exigits amb caràcter general per a tots els torns:
  
A més dels requisits exigits amb caràcter general en la base tercera de les generals, els aspirants que desitgen prendre part en les proves selectives que es convoquen hauran de complir el següent:
  
Estar en possessió del títol de Graduat Escolar, Formació Professional de Primer Grau o equivalent.
  
Requisits addicionals dels aspirants que concórreguen pel torn de promoció interna:
  
- Ser funcionari de carrera de l'Ajuntament de Torrent, integrat en l'escala d'administració general, subescala subalterna, grup E.
  
- Tindre una antiguitat d'almenys dos anys en aquesta escala i subescala.
  
Requisits addicionals dels aspirants que concórreguen pel torn de discapacitats:
  
- Hauran de presentar un certificat de l'Inserso o òrgan competent d'altres administracions públiques que acredite una discapacitació igual o superior al 33%.
  
Aquest certificat es presentarà junt amb la sol·licitud per a prendre part en el procés de selecció.
  
Tercera. Presentació de les sol·licituds i drets d'examen
  
- Lloc, termini, forma i òrgan al qual es dirigeixen: el contingut d'aquesta base es regeix pel que disposa la base quarta de les generals.
  
- Drets d'examen: 1.500 pessetes.
  
Quarta. Admissió dels aspirants
  
El contingut d'aquesta base es regeix pel que disposa la base cinquena de les bases generals.
  
Cinquena. Tribunal qualificador
  
Els membres del tribunal que actuen en representació dels grups polítics de l'Ajuntament tindran veu i vot.
  
La resta del contingut d'aquesta base es regeix pel que disposa la base sisena de les generals.
  
Sisena. Començament i desenvolupament de les proves
  
El contingut d'aquesta base es regeix pel que disposa la base setena de les generals.
  
Setena. Exercicis de l'oposició
  
Primer exercici. Obligatori i eliminatori.
  
Consistirà a copiar a màquina, a una velocitat mínima de 250 pulsacions per minut, durant 10 minuts, un text que es facilitarà als aspirants; s'hi valorarà el nombre de pulsacions netes així com la correcta execució d'aquestes.
  
Per a la pràctica d'aquest exercici els opositors hauran de presentar-se amb màquina d'escriure manual.
  
Segon exercici. Obligatori i eliminatori.
  
Consistirà en la realització d'una prova de coneixements sobre els continguts del programa temari que figura en la base novena, a través d'un qüestionari tipus test de 75 preguntes amb respostes alternatives, de les quals només una d'aquestes serà correcta. La duració del dit exercici es determinarà pel tribunal prèviament al seu inici.
  
Els aspirants que concórreguen pel torn de promoció interna quedaran exempts de la contestació a les preguntes del qüestionari anterior que tracten sobre els temes declarats exclosos del programa per al dit torn d'accés.
  
A aquests efectes, expressament s'indicaran en el qüestionari les preguntes concretes objecte d'aquesta exempció que en cap cas excediran de 15.
  
Tercer exercici. Obligatori i no eliminatori.
  
Es desenvoluparà per escrit i consistirà en la valoració pel tribunal dels coneixements de valencià dels aspirants, relacionats amb les funcions pròpies del lloc convocat i d'acord amb la normativa sobre l'ús del valencià de la Generalitat Valenciana.
  
Quart exercici. Obligatori i eliminatori.
  
Consistirà a realitzar un exercici pràctic, dirigit a valorar la capacitat dels aspirants per a la composició, modificació i correcció de documents escrits, a través de l'eina ofimàtica Microsoft Word 7 en l'entorn Windows 95. Aquest exercici es realitzarà amb un ordinador personal tipus PC.
  
Vuitena. Qualificació dels exercicis
  
Els exercicis primer, segon i quart es qualificaran de 0 a 10 punts i caldrà obtindre, per a superar-los, un mínim de 5 punts en cadascun d'aquests.
  
El tercer exercici es qualificarà de 0o a 5 punts i no tindrà caràcter eliminatori.
  
Finalitzada la realització dels quatre exercicis de l'oposició, es configuraran per separat tres relacions: una per als qui accedeixen pel torn lliure, una altra per al torn dels discapacitats i l'altra per al torn de promoció interna. Aquestes tres relacions s'ordenaran per puntuació de major a menor i s'interrompran quan el nombre d'inclosos en aquestes relacions coincidisca amb el de vacants reservades respectivament per a cada sistema.
  
Únicament es consideraran i declararan aprovat, d'entre els aspirants que han superat les proves, aquells que hagen obtingut major puntuació, en nombre no superior al de vacants convocades.
  
D'acord amb els resultats de les dites relacions, s'elevarà a l'òrgan competent la proposta de nomenament dels aspirants aprovats.
  
Novena. Programa temari que regirà els exercicis de l'oposició
  
El programa que regirà els exercicis de l'oposició, que es compon d'un total de 23 temes, estarà integrat pels set temes de matèries comunes, els vuit de matèries específiques d'aprofundiment de les matèries comunes i els vuit de matèries específiques relacionades amb el lloc de treball establits per a les places d'aquesta categoria professional en l'annex II de la Resolució de 20 d'octubre de 1993 del director general d'Administració Territorial i Organització de la Conselleria d'Administració Pública de la Generalitat Valenciana, publicada en el DOGV núm. 2.137 de data 4 de novembre de 1993 (pàgs. 11.430 i 11.431)
  
Els temes números 1, 2, 9 i 13 del dit programa queden exclosos per al torn de promoció interna.
  
El tema 6 queda redactat, per a tots els torns, de la forma següent: "Hisenda pública: principis constitucionals".
  
Deu. Publicitat de les qualificacions, llista i proposta d'aprovats pel tribunal; presentació de documents, nomenament i presa de possessió
  
El contingut d'aquesta base es regeix pel que estableixen les bases deu, onze, dotze i tretze de les bases generals.
  
Onze. Recursos
  
1. Contra les presents bases específiques, que posen fi a la via administrativa, es podrà interposar un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana dins del termini de dos mesos, comptats a partir del dia següent a la seua publicació, després de la comunicació a aquest Ajuntament d'acord amb el que estableix l'article 110 de la Llei 30/1992, de Règim Jurídic de les Administracions Públiques i del Procediment Administratiu Comú.
  
2. Aquestes bases específiques es troben a disposició dels interessats a l'Oficina d'Informació de l'Ajuntament, en horari ininterromput de 08.00 a 19.00 hores, de dilluns a divendres, i de 09.00 a 13.00 hores, durant els dissabtes. Durant el mes d'agost, l'horari de dilluns a divendres serà de 08.00 a 14.00 hores.